Projekts uz 17.06.2024.

 dome 27.06.2024.

 ziņotājs un sagatavotājs E. Kāpa

**Protokollēmums**

**Par Ādažu novada pašvaldības 2024. gada 30. maija saistošajiem noteikumiem Nr. 25/2024 “Par pašvaldības sociālo pakalpojumu piešķiršanas kārtību”**

Ādažu novada pašvaldības dome izskatīja Vides aizsardzības un reģionālās attīstības ministrijas (turpmāk – VARAM) šā gada 14. jūnija atzinumu Nr. 1-18/3901 (turpmāk – atzinums (reģ. Nr. ĀNP/1-11-7/24/17)) ar iebildumiem par pašvaldības šā gada 30. maija saistošajiem noteikumiem Nr. 25/2024 “Par pašvaldības sociālo pakalpojumu piešķiršanas kārtību”.

Izvērtējot atzinumā minētos iebildumus, tika veiktas šādas ieteiktās darbības:

1. papildināts noteikumu tiesiskais pamatojums, iekļaujot atsauci uz Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta “ 6. punktu;
2. no noteikumu 2. punkta svītroti vārdi “un faktiski dzīvo”, jo tā regulējums ir pretrunā ar Sociālo pakalpojumu un sociālās palīdzības likuma 9. panta pirmo daļu, kas nosaka, ka pašvaldībai, kuras teritorijā ir deklarētā personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību. Nosakot papildu kritēriju, ka personai ir jābūt ne tikai deklarētai, bet arī faktiski jādzīvo pašvaldības administratīvajā teritorijā, pašvaldība nepamatoti ierobežo personas tiesības saņemt sociālos pakalpojumus.

Pamatojoties uz Pašvaldību likuma 47. panta piekto daļu,

atklāti balsojot, ar \_\_ balsīm "Par", "Pret" – \_\_, "Atturas" – \_ , **PAŠVALDĪBAS DOME NOLEMJ**:

1. **Precizēt** pašvaldības 2024. gada 30. maija saistošos noteikumus Nr. 25/2024 “ Par pašvaldības sociālo pakalpojumu piešķiršanas kārtību” (pielikumā), pamatojoties uz šī protokollēmuma aprakstošajā daļā ietverto motivāciju.
2. Triju darbdienu laikā pēc precizētu saistošo noteikumu un to paskaidrojuma raksta parakstīšanas, nosūtīt tos Vides aizsardzības un reģionālās attīstības ministrijai.